**Gépészmérnöki szak hallgatói elégedettség értékelése 2023**

A gépészmérnöki szak hallgatói a korábbi évek gyakorlatának megfelelően a megadott szempontrendszer szerint értékelték a gépészmérnöki szakot. A hallgatók 28%-a (25 fő) töltötte ki a kérdőívet. Az előző évi méréshez képest csökkent a felmérésben résztvevő, levelező hallgatók aránya, 16 %-ra (2022-ben 25% volt).

1. **A szakon folyó oktatás színvonala**

***A hallgatói megítélés az előző évhez képest változott, kevésbé kedvező***. A hallgatók kisebb arányban, 28%-ban vélekedtek úgy, hogy megfelelő az oktatás színvonala (2022-ben 45% vélekedett így). Továbbá nőtt azok száma, akik a képzés színvonalát erősen hullámzónak tartják, 40%-ra (2022-ben 25% volt). Számottevően nőtt azonban azok száma, akik szerint magas színvonalú oktatás folyik, 32%-ra (2022-ben 25% volt). ***Összességében a pozitívan nyilatkozó hallgatók aránya 60%.***

1. **A leginkább fejlesztett képességek**

A szakon folyó képzés a hallgatók megítélése szerint leginkább ***az önálló tanulási készség megszerzésének képességét*** (70%-ról 72%-ra nőtt), valamint a ***gondolkodásukat*** (55%-ról 64%-ra nőtt) fejlesztette, valamint növelte a képességüket a megszerzett tudást alkalmazására (30%-ról 52%-ra). A ***képzés a*** ***csapatmunkában történő munkavégzést*** (***45%-ról 48%-ra nőtt)*** ***tovább fejlesztette*** - tehát ***eredményesek voltak az előző tanévben bevezetett intézkedések , (pl. alk. techn. feladatok kiadása csoportmunkában való megoldásra, csoportos problémamegoldás***, stb), azonban ezeket a készségeket továbbra is ***fejleszteni kell***! Kevesebben érzik most úgy, hogy a képzés a lexikális tudásukat fejlesztette (55%-ról 32%-ra csökkent), viszont a ***kreativitásuk fejlődéséhez a képzés növekvő arányban járult hozzá*** (2022: 30%; 2023: 44%). Úgy vélik, hogy a ***kommunikációs készségüket a képzés a korábbihoz hasonló arányban fejleszti*** (35%-ról 32%-ra csökkent). A tolerancia képességük nőtt (20%-ról 36%-ra), továbbá ***a képzés még nagyobb mértékben javította***  ***a vitakészségüket*** (10%-ról 32%-ra), valamint ***az önkifejezési képességük is*** kismértékben javult (10%ról 12 %-ra), azonban ezen kompetenciákat a szakon még jobban kell fejlesztenünk.

1. **Az oktatók szakmai felkészültsége**

***Az oktatók szakmai felkészültségének hallgatói megítélése az előző évhez lényegesen javult***. A kiemelkedő minősítés 20%ról 40%-ra nőtt, a megfelelő minősítés 50%-ról 44%-ra csökkent, az egyénenként erősen változó megítélés 30%-ról 16%-ra csökkent. ***Összességében a hallgatói pozitív megítélés aránya 84%.***

1. **Tantárgyi követelményrendszer**

***A tantárgyi követelményrendszer hallgatói megítélése javult***. Magasnak, de teljesíthetőnek tartja a hallgatók 44%-a (2022:25%), reálisnak, a közvetített tananyaggal arányosnak tartja a követelményeket a hallgatók 24%-a (2022:40%) és 32%-uk tartja a követelményeket magasnak, illetve nagyon nehezen teljesíthetőnek (2022-ban ez az arány még 35% volt). ***Összességében a pozitív megítélés 68%-osnak tekinthető***.

1. **Az oktatók és hallgatók viszonya**

***Az oktatók és hallgató viszonyát egyre inkább a kölcsönös tisztelet és megbecsülés jellemzi*** (2022: 4,75; 2023: 5,12 ), valamint a segítségnyújtás és konzultációs lehetőségek biztosítása (2022:4,3; 2023: 4,72), tehát ***a hallgatók ezzel kapcsolatos elégedettsége egyértelműen nőtt***. Jelentős arányban vélekedtek úgy a hallgatók, hogy tanáraik partnernek tekintik őket (4,56).

1. **Gyakorlati képzés**

***A szakhoz kapcsolódó gyakorlati képzést a hallgatók alig több, mint 1/3-a jól szervezettnek, átgondoltnak, naprakész tudást biztosítónak tartja*** (2022: 45%; 2023: 36%). ***Nőtt azonban azok aránya***, 45%-ról 56%-ra, ***akik szerint jól szervezett, de elavult tudást közvetít***. Kisebb arányban ugyan, de voltak olyan hallgatók, akik szerint a gyakorlati képzés rosszul szervezett és nem tölti be funkcióját (2022: 10%; 2023: 4%). ***A gyakorlati képzés tartalmát javtani kell, az előírt szakterületen való színvonalas gyakorlati képzést biztosító gyakorló helyek számát növelni kell!***

1. **Infrastruktúra**

Legjobbnak minősítették a hallgatók az akadálymentesítés minőségét (2022: 4,85; 2023: 5,1), a könyvtári szolgáltatásokat (2022: 4,2; 2023: 5,21), a jegyzet-ellátottságot (2022: 3,89; 2023: 4,86), a laborok és műhelyek felszereltségét (2022: 3,95; 2023: 4,3), az oktatástechnika fejlesztését (3,85-ről 4,39-re), valamint a tantermek felszereltségét (2022: 4,25; 2023: 4,29). Romlott a megítélése az internet elérhetőségének (2022: 4,11; 2023: 3,74), a számítógépek számának (3,74-ről 3,59-re) ill. a számítógépek elérhetőségének (3,72-ről 3,43-ra). ***Összességében elmondható, hogy az infrastruktúra fejlesztésével kapcsolatos hallgatói elégedettség a legtöbb esetben kissé javult.*** .

1. **A szak által szervezett tanulmányutak**

***Csökkent a szak által szervezett tanulmányutakkal teljesen elégedett hallgatók száma*** 40%-ról 32%-ra, és nőtt azok aránya (25%-ról 40%-ra), akik szerint kevés hallgató számára biztosítanak ilyen lehetőségeket. Nőtt jelentősen azok aránya, akik szerint nem elérhetők ezek a lehetőségek, (2022: 5%; 2023: 20%). Ennek oka, hogy az elmúlt időszakban a Covid és az energiaválság miatt online kellett az órákat tartanunk, és nem volt idő és lehetőség tanulmányutak, üzemlátogatások szervezésére. A jövőben erre nagyobb gondot kell majd fordítanunk!

1. **Intézeti adminisztráció**

***Az intézeti adminisztráció hallgatói megítélése az előző évekhez hasonlóan, kedvezően alakult***, 3,88-4,6-ig terjedő értékelést kapott (előző évben is 3,9-4,6 volt).

1. **Kreditek és órarend**

Javult a kreditek elismertetésének hallgatói megítélése (2022: 4,2-4,25; 2023: 4,33-4,75) azonban az órarend rugalmas átalakítására vonatkozó megítélés romlott (2022: 4,18; 2023: 3,78).

1. **A szak megítélése**

***A szak hírnevének hallgatói megítélése javult*** (4,2-ről 4,36-ra), ***piacképességének értékelése is jobb lett*** (4,7-ről 4,84-re)***, és elhelyezkedési esélyeiket is a hallgatók 2023-ban még jobbnak tartották, mint előző évben*** (2022: 4,5; 2023: 4,96).

1. **Elhelyezkedési szándék**

***A kérdőívet kitöltő hallgatók (96%-a) gépészmérnökként szeretne elhelyezkedni***, az előző évben is a hallgatók 95%-a ezen a mérnöki pályán képzelte el a jövőjét.

**A hallgatói vélemények alapján megfogalmazott javaslatok az intézeti vezetés felé:**

* A gyakorlati képzés feltételeinek javítására új együttműködési megállapodások megkötése jól felszerelt, korszerű technológiákat alkalmazó ipari üzemekkel (duális és kooperatív képzést folytató cégekkel);
* A duális és a kooperatív képzés továbbfejlesztése (cégek számának növelése, új típusú együttműködések – tantervek, tantárgyi programok készítésébe való bevonásuk, ipari szakemberek bevonása az elméleti és a gyakorlati képzésbe, üzemi témák feldolgozása (TDK, szakdolgozat, alkalmazástechnikai feladatok), üzemi tantárgyi segédletek, szemléltető eszközök készítése, stb.);
* A képzés gyakorlatiasabbá tétele (nagyobb óraszámú gyakorlati képzés, üzemi gyakorlatból átvett alkalmazástechnikai feladatok kiadása, stb.), amelyre az érvényes tanterv 2017/18. tanévtől felmenő rendszerben lehetőséget biztosít;
* Még több projektfeladat, a csapatmunkára, közös problémamegoldásra való felkészítés minél több tárgyból;
* Szakmai konferenciák szervezése hallgatók bevonásával, hallgatók részvételének biztosítása szakmai rendezvényeken;
* Hallgatók országos és nemzetközi versenyekre való felkészítésének támogatása (Pneumobil, CAD/CAM programozó verseny, BME hegesztési verseny, Nyírbátori mérnökliga verseny, stb.);
* Üzemlátogatások (duális cégeknél) számának növelése, szakmai tanulmányi kirándulások szervezése szakmai tárgyakból, új helyszíneken;
* Cégbemutatók szervezése (állásbörze, cégek bemutatkozása, álláslehetőségek közvetítése);
* Külső cégek meghívása szakmai előadások megtartása (pl.: Seroplast Kft., Contitech Kft.), ipari újdonságok megismertetése, innovációs délutánok szervezése;
* Oktatók szakmai konferenciákon, továbbképzéseken való részvételének nagyobb arányban történő biztosítása – pályázati lehetőségek kiaknázásával;
* Oktatási infrastruktúra, internetelérés fejlesztése vállalati és pályázati támogatással;
* Jegyzetírás ösztönzése, jegyzetkiadás feltételrendszerének javítása intézményi és pályázati támogatással;
* Ceepus, Erasmus hallgatói mobilitások ösztönzése, segítése.
* Az oktatók felkészültségének javítása továbbképzések szervezésével.

Nyíregyháza, 2023. július 23.

Dr. Szigeti Ferenc

gépészmérnöki szak felelőse